Grecia a raportat primul caz cu tulpina sud-africană de coronavirus.
Varianta B.1.351 a fost identificată pentru prima dată la mijlocul lunii decembrie în Africa de Sud. "Vom face o anchetă pentru a izola persoanele care au fost în contact cu pacientul", anunță autoritățile. De asemenea, Grecia a raportat 173 de cazuri de coronavirus cu tulpina britanică.
Autorităţile elene au descoperit, duminică, la Salonic primul caz de infectare cu tulpina sud-africană de coronavirus, transmite ABC News. Duminică a avut loc o reuniune extraordinară, unde s-au deplasat "de urgenţă" secretarul de stat pentru protecţia cetăţenilor Nikos Hardalias şi preşedintele Eody, Panagiotis Arkoumaneas, se arată într-un comunicat ministerial."Vom face anchete pentru a izola persoanele care au fost în contact cu pacientul", a declarat Panayiotis Arkoumaneas, șeful Organizației Naționale de Sănătate Publică.De asemenea, Grecia a raportat 173 de cazuri de coronavirus cu tulpina detectată pentru prima dată în Marea Britanie, au declarat autoritățile.Până acum nu au fost date publicităţii detalii despre pacient sau dacă acesta ar fi călătorit recent.Varianta B.1.351 a fost identificată pentru prima dată la mijlocul lunii decembrie în Africa de Sud şi a fost localizată oficial în mai mult de 30 de ţări.